
Munitsipaaleluruumi Vassili Gerassimovi tänav 16-23 Narvas

võõrandamisele mittekuuluvaks tunnistamine

1.  Asjaolud ja menetluse käik

Narva linna omandis olev neljatoaline, mitme üürnikuga korter aadressil Vassili Gerassimovi tänav 16-23, Narvas (üldpind 74,7 m2) on vabanenud seoses eelmiste üürnikke vabatahtliku ülesütlemistega ja käesoleval ajal on asustamata.
Arvestades nimetatud korteri üldandmeid, iseloomustust ja tehnilist seisukorda on otstarbekaks säilitada nimetatud eluruum üürikorterina edasiseks kasutamiseks munitsipaaleluruumi üürilepingu alusel. Seoses sellega on vajalik tunnistada neljatoaline korter aadressil Vassili Gerassimovi tänav 16-23 Narvas võõrandamisele mittekuuluvaks.

Antud küsimus oli arutusel Narva Linnavalitsuse eluasemekomisjoni  27.11.2009. a istungil  kus otsustati teha Narva Linnavalitsusele ettepanek tunnistada munitsipaaleluruumi aadressil Vassili Gerassimovi tänav 16-23 Narvas võõrandamisele mittekuuluvaks kehtestatud korras üürile andmiseks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktidele 12 kohaselt lähtudes linna huvidest võib munitsipaaleluruumi lepingu alusel kasutatavad eluruumid tunnistada Narva Linnavalitsuse korraldusega võõrandamisele mittekuuluvateks. 

Linna huvi seisneb selles, et säilitada olev eluruum Narva linna omandis edasiseks kasutamiseks munitsipaaleluruumi üürilepingu alusel.

3. Otsus

Tunnistada võõrandamisele mittekuuluvaks neljatoaline korter aadressil Vassili Gerassimovi tänav 16-23, Narvas (üldpind 74,7 m²) kehtestatud korras üürile andmiseks.

4. Rakendussätted 

4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemist.

4.2. Otsus jõustub seadusega sätestatud korras.

